Monbiot kommenterte at høyresiden «hater "Avatar"» og trakk fram John Podhoretzs anmeldelse i det nykonservative tidsskriftet "The Weekly Standard". Podhoretz mente at filmen minner om en «revisjonistisk westernfilm» hvor «indianerne ble de snille og amerikanerne de slemme». Han skrev at den oppfordrer publikum til «å heie på de amerikanske soldatenes nederlag i et mulig opprør». Podhoretz kommenterte også filmens antiamerikansime og skrev at "Avatar" avslørte «hatet på militæret og amerikanske institusjoner og den oppfatningen at det å være menneske er for teit». Flere kritikere sammenlignet angrepet på «Hometree» med terrorangrepet på Verdens handelssenter 11. september 2001, «men her er de amerikanske stedfortrederne gjerningsmennene, og ikke ofrene».